536 ophion 



Notar 

 Mas statura et proportione partiura convenit 

 cum C. arvensi, n. 20, et chrysosticto, n. 49, alis 

 autem est angustioribus et brevioribus; differt 

 praeterea ab arvensi, trochanteribus anterioribus 

 flavis, a chrysosticto , femoribus nigromaculatis, 

 mediumque tenet inter ambos; statura tamen paulo 

 graciliore magis respondet chrysosticto. 



58. C. MACULATUS. n. 



Abdomine subcompresso; segmentis 3 — 6 

 castaneis macula dorsali nigra; pedibus rufis, 

 coxis posterioribus nigris, tibiis posteriori- 

 bus apice et ante basin fuscis. f. (aculeo di- 

 midio abdomine longiore). 



Statura et proportio partium feminae antece- 

 dentis; corpore toto autem paulo crassiore, seg- 

 menti primi petiolo paulo breviore et crassiore, 

 parte antica minus convexa canaliculata, differt. 



Longitudo 3 linearum. Caput palpis et man- 

 dibulis flavis, Antennae articulo 1 subtus testaceo. 

 Jllae subhyalinae irideae, stigmate stramineo, 

 radio piceo, radice et squamula pallide-flavis; 

 areola irregulari petiolata. Pedes coxis anticis 

 pallide-stramineis, mediis nigris puncto apicali 

 testaceo, posticis nigris; trochanteribus strami- 

 neis, posticis basi nigra; femoribus rufis, anticis 

 dilutioribus, posticis geniculo nigricante; tibiis 

 pallide-testaceis, mediis apice et ante basin ob- 



